text: Lasse Boesen vil lade skægget gro
  28 oktober 2011 kl. 14.16
  Håndboldherrerne i KIF Kolding vil nu lade skægget stå. De gør det for at støtte en kampagne om prostatakræft.
  Men først skulle eventuel skægvækst på spiller trimmes.
  Det stod elever fra Aabenraa Frisørskole for. 
  Håndboldspillernes forening bakker op om en kampagne for at gøre opmærksom på prostatakræft og rejse midler til forskning i sygdommen. 
  Det indebærer, at håndboldspillerne - sammen med andre kendte - skal lade skægget gro i november for at minde om kampagnen.
  Hvert år dør 1.100 mænd af prostatakræft.
  